《赠越倅胡郎中》
宋代·华镇

天上元宵后，中阶瑞气豪。乾坤扶睿哲，山岳孕英髦。

识量东溟阔，才华北斗高。序迁登半刺，清选陟诸曹。

庆旦回新律，邦人荐寿醪。椿龄祈永固，荣应吕虔刀。

作者简介：宋会稽人，字安仁，号云溪。神宗元丰二年进士。官至朝奉大夫，知漳州军事。平生好读书，工诗文。有《扬子法言训解》、《云溪居士集》、《会稽录》等。